CELEX: 32014R1037
Language: sk
Date: 2014-09-25 00:00:00
Title: Vykonávacie nariadenie Komisie (EÚ) č. 1037/2014 z  25. septembra 2014 o zatriedení určitého tovaru do kombinovanej nomenklatúry

1.10.2014   
            
            
               SK
            
            
               Úradný vestník Európskej únie
            
            
               L 287/9
            
         VYKONÁVACIE NARIADENIE KOMISIE (EÚ) č. 1037/2014
   z 25. septembra 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. septembra 2014
      
         
            Za Komisiu
         
         
            v mene predsedu
         
         Heinz ZOUREK
         
            Generálny riaditeľ pre dane a colnú úniu
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Polovodičový komponent (tzv. „LED modul“) pozostávajúci z LED čipu paralelne spojeného s ochrannou Zenerovou diódou, predkladaný v plastovom puzdre s priehľadným kupolovitým plastovým krytom, s rozmermi približne 7 × 7 × 5 mm, bez spojovacích doštičiek.
                              Z hľadiska fyzického zhotovenia je komponent nedeliteľný v tom zmysle, že aj keď niektoré prvky by teoreticky bolo možné odstrániť a nahradiť, predstavovalo by to zdĺhavý a náročný proces, ktorý by bol za normálnych výrobných podmienok nehospodárny.
                              LED modul je určený na namontovanie na dosky tlačených obvodov, napríklad prostredníctvom technológie povrchovej montáže (SMD – surface-mount device).
                              Predkladá sa na použitie v osvetľovacích aplikáciách, ako sú blesky fotoaparátov v mobilných telefónoch, osvetlenie automobilov, projektory, dopravná svetelná signalizácia a domáce spotrebiče.
                           
                        
                      (1) Pozri obrázok 1.
               
               
                  8541 40 10
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 8 k 85. kapitole a znením číselných znakov KN 8541, 8541 40 a 8541 40 10.
                  Keďže LED čip a ochranná dióda sú spojené prakticky neoddeliteľným spôsobom a ochranná dióda sa používa len na ochranu LED čipu proti prepätiu, charakteristické vlastnosti a znaky modulu ako diódy vyžarujúcej svetlo položky 8541 nie sú podstatne zmenené. Zatriedenie do položky 9405 je preto vylúčené na základe uplatnenia posledného odseku poznámky 8 k 85. kapitole.
                  Komponent sa preto má zatriediť pod číselný znak KN 8541 40 10 ako diódy vyžarujúce svetlo.
               
            
                  
                              2.
                           
                           
                              Polovodičový komponent pozostávajúci z LED modulu pripevneného spájkovaním na dosku tlačených obvodov s kovovým jadrom, s výškou približne 7 mm a priemerom približne 21 mm.
                              LED modul pozostáva z LED čipu paralelne spojeného s ochrannou Zenerovou diódou, predkladaného v plastovom puzdre s priehľadným kupolovitým plastovým krytom.
                              Doska tlačených obvodov s kovovým jadrom je špeciálne navrhnutá ako chladič; má spájkovacie plôšky na pripojenie napájacieho zdroja a je tvarovaná na konečné použitie v osvetľovacích zariadeniach.
                              Predkladá sa na použitie v osvetľovacích aplikáciách, ako sú blesky fotoaparátov v mobilných telefónoch, osvetlenie automobilov, projektory, dopravná svetelná signalizácia a domáce spotrebiče.
                           
                        
                      (1) Pozri obrázok 2.
               
               
                  8541 40 10
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 8 k 85. kapitole a znením číselných znakov KN 8541, 8541 40 a 8541 40 10.
                  Aj keď komponent pozostáva z LED modulu a dosky tlačených obvodov, ktoré je možné vzájomne oddeliť, funkcia komponentu je rovnaká ako funkcia samotného LED modulu. Jedinou funkciou dosky tlačených obvodov je odvádzanie tepla (chladič), keďže tlačené obvody neslúžia na prepojenie s inými komponentmi, ale iba umožňujú lepší tepelný prenos z LED modulu na okolité médiá. Komponent sa preto má zatriediť ako samostatný LED modul.
                  Keďže LED čip a ochranná dióda sú spojené prakticky neoddeliteľným spôsobom a ochranná dióda sa používa len na ochranu LED čipu proti prepätiu, charakteristické vlastnosti a znaky modulu ako diódy vyžarujúcej svetlo položky 8541 nie sú podstatne zmenené. Zatriedenie do položky 9405 je preto vylúčené na základe uplatnenia posledného odseku poznámky 8 k 85. kapitole.
                  Komponent sa preto má zatriediť pod číselný znak KN 8541 40 10 ako diódy vyžarujúce svetlo.
               
            
                  
                              3.
                           
                           
                              Polovodičový komponent (tzv. „LED súprava“ – „LED package“) pozostávajúci zo štyroch LED čipov, z ktorých každý je paralelne spojený so Zenerovou ochrannou diódou, predkladaný v plastovom puzdre s priehľadným skleneným priezorom na vrchnej strane a ôsmimi dotykovými plôškami na zadnej strane, s rozmermi približne 6 × 5 × 1 mm.
                              Z hľadiska fyzického zhotovenia je komponent nedeliteľný v tom zmysle, že aj keď niektoré prvky by teoreticky bolo možné odstrániť a nahradiť, predstavovalo by to zdĺhavý a náročný proces, ktorý by bol za normálnych výrobných podmienok nehospodárny.
                              LED čipy nie sú navzájom prepojené. LED čipy a Zenerove diódy sú prepojené spojovacími drôtmi.
                              LED súprava je určená na namontovanie na dosky tlačených obvodov, napríklad prostredníctvom technológie povrchovej montáže (SMD – surface-mount device).
                              Predkladá sa na použitie v osvetľovacích aplikáciách, ako je javiskové a zábavné osvetlenie, náladové osvetlenie a architektonické osvetlenie interiérov a exteriérov.
                           
                        
                      (1) Pozri obrázok 3.
               
               
                  8541 40 10
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 8 k 85. kapitole a znením číselných znakov KN 8541, 8541 40 a 8541 40 10.
                  Keďže LED čipy a ochranné diódy sú spojené prakticky neoddeliteľným spôsobom a ochranné diódy sa používajú len na ochranu LED čipov proti prepätiu, a to nezávisle od počtu LED čipov, charakteristické vlastnosti a znaky komponentu ako diódy vyžarujúcej svetlo položky 8541 nie sú podstatne zmenené. Zatriedenie do položky 9405 je preto vylúčené na základe uplatnenia posledného odseku poznámky 8 k 85. kapitole.
                  Komponent sa preto má zatriediť pod číselný znak KN 8541 40 10 ako diódy vyžarujúce svetlo.
               
            
                  
                              4.
                           
                           
                              Polovodičový komponent (tzv. „LED pole“ – „LED array“) pozostávajúci zo 156 LED čipov predkladaný v okrúhlom plastovom puzdre s priehľadným plastovým krytom, s dvomi elektrickými dotykovými plôškami v hornej časti a kovovým chladičom na zadnej strane, s výškou približne 2 mm a priemerom približne 49 mm.
                              Z hľadiska fyzického zhotovenia je komponent nedeliteľný v tom zmysle, že aj keď niektoré prvky by teoreticky bolo možné odstrániť a nahradiť, predstavovalo by to zdĺhavý a náročný proces, ktorý by bol za normálnych výrobných podmienok nehospodárny.
                              LED čipy sú prepojené spojovacími drôtmi v sériovo-paralelnom zapojení.
                              LED pole je navrhnuté na namontovanie priskrutkovaním na konečný výrobok.
                              Predkladá sa na použitie v bežných osvetľovacích aplikáciách, ako je osvetlenie maloobchodných prevádzok a stravovacích alebo ubytovacích zariadení, osvetlenie komerčných priestorov a kancelárií, obytných budov a domácností, priemyselné osvetlenie, osvetlenie ulíc a vonkajších priestorov a dodatočne montované svetelné zdroje („retrofit lamps“).
                           
                        
                      (1) Pozri obrázok 4.
               
               
                  8541 40 10
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 8 k 85. kapitole a znením číselných znakov KN 8541, 8541 40 a 8541 40 10.
                  Keďže komponent pozostáva len z LED čipov, ktoré sú nezávisle od počtu LED čipov spojené prakticky neoddeliteľným spôsobom, daný komponent stále patrí do položky 8541. Zatriedenie do položky 9405 je preto vylúčené na základe uplatnenia posledného odseku poznámky 8 k 85. kapitole.
                  Komponent sa preto má zatriediť pod číselný znak KN 8541 40 10 ako diódy vyžarujúce svetlo.
               
            
         
      
                  
                     Obrázok 1
                  
               
               
                  
                     Obrázok 2
                  
               
            
                  
                     
               
               
                  
                     
               
            
                  
                     Obrázok 3
                  
               
               
                  
                     Obrázok 4
                  
               
            
                  
                     
               
               
                  
                     
               
            
         (1)  Obrázky majú len informačný charakter.